ਇੰਦਰ ਸਿੰਘ (ਮੈਦਾਨੀ ਹਾਕੀ)
ਇੰਦਰ "ਗੋਗੀ" ਸਿੰਘ (25 ਫਰਵਰੀ 1944 – 19 ਅਗਸਤ 2001) ਇੱਕ ਭਾਰਤੀ ਹਾਕੀ ਖਿਡਾਰੀ ਸੀ ਜਿਸਨੇ 1968 ਦੀ ਗਰਮੀਆਂ ਦੀਆਂ ਓਲਿੰਪਿਕ ਖੇਡਾਂ ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ ਸੀ। ਸਿੰਘ ਦਾ ਜਨਮ ਫ਼ਰੀਦਕੋਟ ਸ਼ਹਿਰ ਵਿੱਚ ਹੋਇਆ। ਉਸਦਾ ਉਪਨਾਮ "ਗੋਗੀ" ਸੀ। ਸਿੰਘ ਰੇਲਵੇ ਵਿੱਚ ਨੌਕਰੀ ਛੱਡ ਕੇ ਇਟਲੀ ਵਿੱਚ ਵੱਸ ਗਿਆ। ਉਸਨੇ ਇੱਕ ਇਤਾਲਵੀ ਨਾਗਰਿਕ ਗਿਆਨਾ ਫ਼ਿਸੋਰੇ ਨਾਲ ਵਿਆਹ ਕਰਵਾ ਲਿਆ। ਉਸਦੀ ਪਤਨੀ ਗਿਆਨਾ ਵੀ ਆਪਣੇ ਦੇਸ਼ ਦੀ ਰਾਸ਼ਟਰੀ ਪੱਧਰ ਦੀ ਹਾਕੀ ਖਿਡਾਰਨ ਸੀ। ਇਟਲੀ ਵਿੱਚ ਪਰਵਾਸ ਕਰਨ ਤੋਂ ਬਾਅਦ ਉਸਨੇ ਬ੍ਰਾ, ਪੀਡਮੋਂਟ ਵਿੱਚ ਇੱਕ ਹਾਕੀ ਕਲੱਬ ਦੀ ਸਥਾਪਨਾ ਵਿੱਚ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਈ। ਉਸਦੀ ਧੀ, ਜਸਬੀਰ ਸਿੰਘ ਇਟਲੀ ਦੀ ਮਹਿਲਾ ਰਾਸ਼ਟਰੀ ਮੈਦਾਨੀ ਹਾਕੀ ਟੀਮ ਲਈ ਖੇਡਦੀ ਹੈ। 19 ਅਗਸਤ 2001 ਨੂੰ ਕੈਂਸਰ ਨਾਲ ਉਸ ਦੀ ਮੌਤ ਹੋ ਗਈ।